Cuneiform Tablet TC 2 27
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi₄-ma um-ma tí-ta-a-ma kà-zu-wa a-na ku-bu-ur-na-at i-ta-lá-ak ú-lá ak-šu-sú mì-ma lu-qú-tim ša a-ḫu-šu e-zi-bu lu TÚG.ḪI.A lu AN.NA lu ša-áp-tum lu ANŠE.ḪI.A i-na pá-ni-šu e-ta-ba-ak a-wi-lu-um lu-qú-sú ba-tí-iq wa-tù-ur e i-dí-in e i-tù-ra-ma i-na ḫu-ra-ma e ú-nu-kà a-wi-lu-um a-na É.GAL-lim ṭá-ḫi-i nu-wa-ú-tam-ma e-ta-na-pá-áš šu-ma li-ba-kà a-dí a-na-ku iš-tù tí-me-el-ki-a a-tù-ra-ni na-áš-pè-er-ta-kà da-nu-tum a-na ku-bu-ur-na-at a-na ṣé-er ša-zu-za-tí-kà ú i-a-tí lá-pì-ta-ma i-na ḫa-tim KÙ-áp-kà lu nu-ša-áš-qí-il₅ a-bi₄ a-ta iš-tí ša na-áš-pè-ra-tí-kà i-na-ší-a-ni sà-ḫe-er-tám ša KÙ.BABBAR 10 GÍN šé-bi₄-lá-ma a-wa-at-kà i ku-bu-ur-na-at lá-ak-šu-ud